Diari Oficial de la Generalitat Valenciana


Sumari del DOGV 4144, del 10-12-2001 (2001/11513)

ACORD de 4 d'octubre de 2001, de la Comissió Territorial d'Urbanisme de València, relatiu al pla de reforma interior de delimitació de la unitat d'execució número 19 de Xàtiva.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4144

Data del DOGV
:   10-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11488


Data del document
:   04-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Xàtiva
    * pla d'urbanisme

ACORD de 4 d'octubre de 2001, de la Comissió Territorial d'Urbanisme de València, relatiu al pla de reforma interior de delimitació de la unitat d'execució número 19 de Xàtiva. [2001/Q11485]
  
Vist l'expedient tramés per l'Ajuntament de Xàtiva referit al pla de reforma interior de delimitació de la unitat d'execució número 19 i de conformitat amb els següents
  
Antecedents de fet
  
1. El projecte es va sotmetre a informació pública mitjançant edicte municipal, per anunci en el Diari Oficial de la Generalitat Valenciana número 10.760 b i en el diari Levante, de 16 de maig de 2001.
  
En aquest període no es van presentar al·legacions.
  
Va ser aprovat provisionalment pel Ple de la corporació local en data 5 de juliol de 2001.
  
2. El projecte consta de memòria justificativa i plànols.
  
3. L'objecte del present pla de reforma interior de millora és la delimitació d'una unitat d'execució en sòl urbà (UE-19), concretant les alineacions previstes en l'ordenació detallada del Pla General de la població.
  
4. No s'han sol·licitat informes en la tramitació de l'expedient.
  
5. Xàtiva té un Pla General d'Ordenació Urbana aprovat definitivament per la Comissió Territorial d'Urbanisme el 29 de març de 2000.
  
6. La Comissió Informativa de la Comissió Territorial d'Urbanisme de València, en la sessió realitzada el 28 de setembre de 2001, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, d'acord amb el que estableix l'article 45,46 i 47, per remissió de l'article 52, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
2. La documentació es considera prou, als efectes del compliment del que preceptua l'article 27 i 28 de la Llei Reguladora de l'Activitat Urbanística.
  
3. El pla de reforma interior delimita una unitat d'execució així com una àrea de repartiment coincident, i ambdues tenen els següents números:
  
UE número 9
  
Superfície total 6.316,50 m²
  
Superfície edificable 3.480,75 m²
  
Superfície vials 2.835,75 m²
  
Terreny dotacional públic afecte al seu destí 161,35 m²
  
Aprofitament objectiu 5.092,07 m²
  
Aprofitament tipus 0,827286 m²/m²
  
Les normes d'ordenació estructural del Pla General d'Ordenació Urbana estableixen en el seu article 26.7 que l'aprofitament tipus de les àrees de repartiment que es delimiten mitjançant plans de reforma interior, no diferirà en més/menys un 15% de l'aprofitament mitjà resultant de l'ordenació urbanística.
  
En aquest cas aquesta mitjana es xifra en el Pla General d'Ordenació Urbana en 0,96109 m²/m², i es compleix la citada condició en l'àrea de repartiment delimitada.
  
Es compleix també l'article 36 de les normes d'ordenació estructural del Pla General d'Ordenació Urbana, quan diu que les unitats d'execució que es delimiten reuniran els terrenys integrants de l'àmbit vial de servei relatiu a les parcel·les susceptibles d'edificació, així com la resta dels terrenys destinats pel planejament a espais lliures, zones verdes i dotacions públiques de caràcter local, que es consideren al servei de l'àmbit de desenvolupament en què els terrenys resulten inclosos.
  
S'inclou una fitxa de gestió de la unitat on es fixen les condicions mínimes de connexió i integració en el seu entorn, i s'indiquen els requisits mínims per a connectar l'actuació a les infraestructures supramunicipals, a les altres actuacions o a la xarxa estructural de dotacions públiques.
  
4. Les determinacions contingudes en el pla de reforma interior es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei Reguladora de l'Activitat Urbanística.
  
5. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de plans de reforma interior de municipis de menys de 50.000 habitants, de conformitat amb el que disposa l'article 54.2.b de la Llei Reguladora de l'Activitat Urbanística, en relació amb l'article 10.a, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 4 d'octubre de 2001, acorda:
  
Aprovar definitivament el pla de reforma interior amb delimitació de la unitat d'execució núm. 19 del municipi de Xàtiva.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la seua publicació.
  
Tot això, sense perjudici que es puga interposar qualsevol altre recurs que es considere oportú.
  
València, 4 d'octubre de 2001.- El secretari de la Comissió Territorial d'Urbanisme: José Manuel Palau Navarro.